

**Jegyzőkönyv**

**az FTC Baráti Kör egyesület 2017.05.30-i folytatólagos küldöttgyűléséről**

**Felvétetett 2017. május 30-án az FTC Népligeti Sporttelep Bp. X., Vajda Péter u. 48. alatti Liget Hoteljében az FTC Baráti Kör küldöttgyűléséről.**

Dr. Springer Miklós:

Üdvözöl mindenkit. Bejelenti, hogy a folytatólagos küldöttgyűlés 15:00 kor nem volt határozatképes, mert csak 24 küldött volt jelen az 58-ból. 15:15 kor viszont határozatképesek lettünk a jelenlevő küldöttek számától függetlenül.

Most a 2017. márc. 27-i meghívó szerinti 2. napirendi pontot, a 1016. évi pénzügy beszámlót tárgyaljuk, melyet a küldöttek korábban megkaptak.

Átadja a szót Hélisz József levezető elnöknek.

Hélisz József:

A máj.13-i küldöttgyűlésen megválasztottuk jegyzőkönyv vezetőnek Szabó Anikót, aki most nem tud itt lenni. Javasolja, hogy folytatólagos jegyzőkönyv vezetőnek Spányikné Németh Annamáriát válasszuk meg. Mivel más javaslat nincs szavazás után megállapítja, hogy jegyzőkönyv vezetőnek Spányikné Németh Annamáriát egyhangúan elfogadta a folytatólagos küldöttgyűlés.

Felkéri őt a jegyzőkönyv vezetésére.

Bejelenti, hogy Bátonyi Éva könyvelő elkészítette a 2016. évi pénzügyi beszámolót.

Az Elnökség elnökségi ülésen Bátonyi Éva és a Felügyelő Bizottság elnöke és tagjai jelenlétében megtárgyalta azt és a Felügyelő Bizottsággal egyetértésben a küldöttgyűlésnek elfogadásra javasolja.

Felkéri Bátonyi Évát a főbb számok ismertetésére.

Bátonyi Éva:

A 2016. évre vonatkozó pénzügyi beszámoló főbb számadatai következők:

Eszközök összesen: 6.038 eFt

Összes bevétel: 933 eFt

Összes ráforditás: 1.328 eFt

Tárgyévi eredmény: -395 eFt

Hélisz József:

Megköszöni a hozzászólást és a pénzügyi beszámoló elkészítését.

Kérdés után megállapítja, hogy hozzászólás, kérdés a pénzügyi beszámolóval kapcsolatban nincsen.

Szavazásra teszi fel a 2016-os pénzügyi beszámolót, mely után megállapítja, hogy a folytatólagos küldöttgyűlés azt egyhangúlag elfogadta.

Visszadja a szót dr. Springer Miklósnak.

Dr. Springer Miklós:

Megköszöni a részvételt és berekeszti a folytatólagos küldöttgyűlést.

K. m. f.

Csatolt iratok:

- Jelenléti ív

- PK-242

……………………………………………….. …………………………………………..

Dr. Springer Miklós elnök Hélisz József levezető elnök

……………………………………………… ……………………………… ……………………………………

Spányikné Németh Annamária Agárgi János Czikkely Boldizsár

jkv. vezető jkv. hitelesítő jkv. hitelesítő